Ernest Vander Linden

Den Ernest Jean Joseph Vander Linden, gebuer de 4. Mäerz 1886 zu Ixelles, a gestuerwen den 13. August 1974 um Briddel, war Diplomat a deen éischte Privatbanquier zu LëtzebuergLuxemburger Wort vum 09. November 2013, Säit 29.

Hien huet seng Bankgeschäfter am Ufank ënner dem Numm Bankgeschäft E. Vander Linden, respektiv Banque E. Vander Linden gefouertBanque Belgo-Luxembourgeoise op industrie.lu. D'Bank war nieft dem Aldringer um Eck Boulevard Royal / Avenue Monterey.

Den Ernest Vander Linden war och Generalagent fir Lëtzebuerg vun 2 Assurancëgesellschaften.

Den 1. August 1907 gouf den Ernest Vander Linden als Generalagent fir Lëtzebuerg vun der Compagnie d'assurances sur la vie « Le Kosmos» agrééiertMémorial A N° 47 vum 01. September 1907 Säit 56Mémorial A N° 56 vum 14. Oktober 1907 Säit 6Mémorial A N° 31 vum 11. Juni 1910 Säit 17.

Den 23. Abrëll 1908 gouf den Ernest Vander Linden als Generalagent fir Lëtzebuerg vun der Compagnie de Bruxelles pour l'assurance à primes contre l'incendie agrééiertMémorial A N° 26 vum 02. Mee 1908 Säit 6Mémorial A N° 49 vum 08. September 1910 Säit 13.

Am Juli 1919 gouf mat der Fusion vum Bankgeschäft E. Vander Linden mam Crédit Central du Brabant zu Bréissel, d'Banque Belgo-Luxembourgeoise S.A. gegrënntNeues Bankinstitut am Luxemburger Wort vum 21. August 1919 Säit 1Chronik aus der Hauptstadt an der Obermosel-Zeitung vum 21. August 1919, Säit 2.

Den Haaptsëtz war zu Bréissel, ufanks op 22, rue d'Arlon, a spéider op 3, Boulevard Anspach. D'lëtzebuergesch Aktivitéite goufen als Succursale gefouert.

De 5. Oktober 1919 gouf hien Agent Consulaire vun der Belsch zu LëtzebuergMitteilung am Luxemburger Wort vum 8. Oktober 1919, Säit 3Revue des journaux am L'Indépendance luxembourgeoise vum 19. Oktober 1919, Säit 2. Den 30. Mäerz 1920 gouf hien zum Vizekonsul vun der Belsch ernannt an hie krut d'Exequatur den 20. Abrëll 1920Mémorial A N° 31 vum 22. Abrëll 1920 Säit 10.

Hien huet den 10. Februar 1921 d'Villa vun der Famill Saur-Koch, déi op Nr. 20 um Boulevard Royal louch zum Präis vun 195.000 Frang gesteetLokales am Luxemburger Wort vum 11. Februar 1921, Säit 3 an ass mat senger Famill erageplënnert. Aus der Villa gouf spéider den Hotel Rix.

Enn 1923 gouf de Lëtzebuerger Deel vun der Banque Belgo-Luxembourgeoise S.A. vun der BGL opkaaft an de belschen Deel ass un d'Mammegesellschaft vun der BGL, der Société Générale de Belgique, gaangenLokales am Luxemburger Wort vum 08. Dezember 1923 Säit 2Lokal Chronik am Luxemburger Wort vum 04. Januar 1924 Säit 2.

Duerno huet den Ernest Vander Lindern Bankgeschäfter ënner der Bezeechnung Centrale d'achat et de vente des valeurs luxembourgeoises non cotées en Bourse respektiv An- und Verkaufszentrale für luxemburger Wertpapiere ohne Börsennotiz gefouertWerbung am Luxemburger Wort vum 09.Februar 1924 Säit 4.

Den 10. November 1924 gouf hien zum Konsul vun der Belsch ernannt an hie krut d'Exequatur den 10. Januar 1925Mémorial A N° 4 vum 29. Januar 1925 Säit 2. An där Funktioun war hie bis de 15. Oktober 1926.

Hie war den éischten Honorarkonsul vun der Tschechoslowakei zu Lëtzebuerg. Hie krut de 6. Dezember 1923 seng Ernennung an d'Exequatur den 20. Mee 1924 an e war bis 1928 an där FunktiounMémorial A N° 31 vum 5. Juli 1924 Säit 3.

Den Ernest Vander Linden war eng vun den éischte Persounen, déi den 1. Februar 1929 agreéiert goufe fir op der nei gegrënnter Bourse däerfen ze handelenCommuniqué Officiel de la Commission de la Bourse am Luxemburger Wort vum 6. Februar 1929, Säit 3Communiqué Officiel de la Commission de la Bourse am L'Indépendance luxembourgeoise vum 7. Februar 1929, Säit 3Communiqué Officiel de la Commission de la Bourse am Tageblatt vum 7. Februar 1929, Säit 3.

Am Abrëll 1929 gouf hie an d'Commission de la Bourse gewieltChronique Locale am L'Indépendance luxembourgeoise vum 20. Abrëll 1929, Säit 3Aus der Hauptstadt an der Obermosel-Zeitung vum 20. Abrëll 1929, Säit 2. Uganks 1930 huet hie seng Demissioun agereechtChronique Locale am L'Indépendance luxembourgeoise vum 20. Januar 1930, Säit 3.

Den Ernest Vander Linden war mat der Adolphine Funck (22.06.1889 - 13.05.1982, d'Niess vum Pierre Funck) bestuet; si haten 3 Kanner. Hie läit um Nikloskierfecht um Lampertsbierg begruewen.

 Gielercher 
 Chevalier vum Ordre de la Couronne duerch den Arrêté Royal vum 15/10/1926
 Chevalier vum Ordre de Léopold duerch den Arrêté Royal vum 26/11/1930

Kategorie:Gebuer 1886
Kategorie:Gestuerwen 1974
Kategorie:Belsch Banquieren
Kategorie:Chevalier vum Ordre de Léopold
Kategorie:Chevalier vum Ordre de la Couronne
Kategorie:Belsch Konsulen